b'\n_START_ARTICLE_\nAleksander Sol\xc5\xbeenicin\n_START_SECTION_\n\xc5\xbdivljenje\n_START_PARAGRAPH_\nLeta 1974 je bil zaradi svoje kriti\xc4\x8dne dr\xc5\xbee proti sovjetskemu politi\xc4\x8dnemu sistemu izgnan iz takratne Sovjetske zveze, kamor se je smel ponovno vrniti \xc5\xa1ele leta 1994. Diplomiral je iz matematike, poleg tega pa dopisno \xc5\xa1tudiral tudi knji\xc5\xbeevnost. Proti re\xc5\xbeimu je pisal \xc5\xbee med drugo svetovno vojno, zaradi \xc4\x8desar so ga tudi zaprli. Leta 1956 so ga rehabilitirali in zaposlil se je kot u\xc4\x8ditelj matematike. V tem \xc4\x8dasu je za\xc4\x8del pisati, pisateljevanje pa je poslej postalo njegova strast. Leta 1970 je za svoje delo prejel Nobelovo nagrado za knji\xc5\xbeevnost, ki pa jo je lahko prevzel \xc5\xa1ele leta 1974, po izgonu iz Sovjetske zveze. _NEWLINE_Njegovo pisanje zaznamuje predvsem socialna, politi\xc4\x8dna in zgodovinska kriti\xc4\x8dnost. Kot velikemu domoljubu mu ni bil v\xc5\xa1e\xc4\x8d predvsem totalitarni re\xc5\xbeim, kateremu alternative pa ni videl v zahodnem modelu demokracije in individualne svobode, pa\xc4\x8d pa je favoriziral dobrohotno avtoritativno vladavino, ki bi svoje korenine \xc4\x8drpala iz bogate ruske tradicije in kr\xc5\xa1\xc4\x8danskih vrednot. Po razglasitvi\xc2\xa0\xc2\xbbglasnosti\xc2\xab\xc2\xa0(odprtost) v osemdesetih, se je njegovo delo v domovini spet aktualiziralo, Sol\xc5\xbeenicin pa je predstavljal enega vidnej\xc5\xa1ih literatov svoje de\xc5\xbeele._NEWLINE_Umrl je zaradi odpovedi srca 3. avgusta 2008 v Moskvi. Pokopan je bil z dr\xc5\xbeavni\xc5\xa1kimi \xc4\x8dastmi \xc5\xa1e isti dan.'